ಅರ್ಮೆನಿಯಾಅಜೆರ್ಬೈಜಾನ್ ನಡುವಿನ ಕಾದಾಟಕ್ಕೆ ಈವರೆಗೆ 376 ಬಲಿ ಅರ್ಮೆನಿಯಾ ಮತ್ತು ಟರ್ಕಿ ಬೆಂಬಲಿತ ಅಜೆರ್ಬೈಜಾನ್ ದೇಶಗಳ ನಡುವಿನ ಕಾದಾಟ ತಾರಕಕ್ಕೇರಿದೆ ಎರಡೂ ದೇಶಗಳ ಗಡಿಪ್ರದೇಶದಲ್ಲಿರುವ ನಗೊರ್ನೊಕರಬಖ್ ಪ್ರಾಂತ್ಯಕ್ಕಾಗಿ ನಡೆಯುತ್ತಿರುವ ಈ ಕದನದಿಂದಾಗಿ ನೂರಾರ ಮಂದಿ ಪ್ರಾಣ ಕಳೆದುಕೊಂಡಿದ್ದಾರೆ. ಈ ಎರಡೂ ದೇಶಗಳ ನಡುವಿನ ಕಾದಾಟ ದಿನದಿಂದ ದಿನಕ್ಕೆ ಮತ್ತಷ್ಟು ತೀವ್ರತೆ ಪಡೆದುಕೊಳ್ಳುತ್ತಿದ್ದು ನಿನ್ನೆ ಮತ್ತೆ 26 ಮಿಲಿಟರಿ ಸಿಬ್ಬಂದಿ ಸಾವನ್ನಪ್ಪಿದ್ದಾರೆ ಎಂದು ನಗೊರ್ನೊಕರಬಖ್ನ ರಕ್ಷಣಾ ಸಚಿವಾಲಯ ಮಾಹಿತಿ ನೀಡಿದೆ. ಈ ಮೂಲಕ ಕಳೆದ ಕೆಲವು ದಿನಗಳಿಂದ ಈವರೆಗೆ ಎರಡೂ ದೇಶಗಳ ನಡುವಿನ ಕದನದಿಂದಾಗಿ ಸಾವನ್ನಪ್ಪಿದವರ ಸಂಖ್ಯೆ 376ಕ್ಕೆ ಏರಿಕೆಯಾಗಿದೆ. ಇನ್ನು ಈ ಎರಡೂ ದೇಶಗಳಿಗೆ ಕದನವಿರಾಮ ಘೋಷಿಸುವಂತೆ ರಷ್ಯಾ ಸೇರಿದಂತೆ ಹಲವು ದೇಶಗಳು ಒತ್ತಡ ಹೇರಿದ್ದರೂ ಯಾವುದೇ ಧನಾತ್ಮಕ ಪ್ರತಿಕ್ರಿಯೆ ಇಲ್ಲಿವರೆಗೆ ಕೇಳಿಬಂದಿಲ್ಲ. 1990 ರಲ್ಲಿ ಈ ಎರಡೂ ದೇಶಗಳ ನಡುವೆ ನಡೆದ ಯುದ್ಧದಲ್ಲಿ ಬರೋಬ್ಬರಿ 30,000ಕ್ಕೂ ಅಧಿಕ ಮಂದಿ ಪ್ರಾಣ ಕಳೆದುಕೊಂಡಿದ್ದನ್ನು ಇಲ್ಲಿ ನೆನೆಯಬಹುದು.